ผลวิจัยพบคนจีนใช้โน้ตบุ๊คเพิ่ม 52.8%
ปักกิ่ง-28 ม.ค.48สำนักข่าวซินหัวไฟแนนเชียล-เอเชียรายงานว่า ผลการวิจัยจากบริษัทอนาไลซิส อินเตอร์เนชั่นแนล ซึ่งเป็นบริษัทวิจัยด้านเทคโนโลยีของจีนระบุว่า จะมีชาวจีนซื้อเครื่องคอมพิวเตอร์โน้ตบุ๊คเพื่อนำมาใช้ที่บ้านประมาณ 5.4 ล้านเครื่องในปี 2552 ซึ่งสะท้อนถึงการขยายตัวในอัตราเฉลี่ย 52.8 % ต่อปีของผู้ใช้โน้ตบุ๊คในช่วงปี 2548-2552 นายเอ็ดเวิร์ด อวี้ ประธานบริษัทอนาไลซิสระบุว่า สาเหตุที่ทำให้ยอดผู้ใช้เครื่องคอมพิวเตอร์โน้ตบุ๊คปรับตัวเพิ่มขึ้น เนื่องจากราคาปรับตัวลดลง ผู้บริโภคชาวจีนที่นิยมใช้คอมพิวเตอร์แบบไร้สายมากขึ้น และแนวโน้มการใช้อุปกรณ์อิเล็คทรอนิคส์และระบบดิจิตอลในบ้าน อนาไลซิสเปิดเผยว่า ในปี 2547 มีการใช้คอมพิวเตอร์โน้ตบุ๊คประมาณ 6.49 แสนเครื่อง และคาดว่าจะมีการนำโน้ตบุ๊ครุ่นใหม่มาใช้เพื่อวัตถุประสงค์ทางธุรกิจประมาณ 4.2 ล้านเครื่อง เมื่อเทียบกับปี 2547 ที่ 1.72 ล้านเครื่อง นอกจากนี้ อนาไลซิสระบุว่า บริษัทเลโนโว ซึ่งเป็นผู้ผลิตคอมพิวเตอร์รายใหญ่ของจีนได้ถือครองส่วนแบ่งตลาดคอมพิวเตอร์โน้ตบุ๊คในจีนประมาณ 27.7 % ในปี 2547 ตามด้วยคู่แข่งอย่างไอบีเอ็มที่ถือครองส่วนแบ่งตลาดในจีนอยู่ 10 % 
ปักกิ่ง-28 ม.ค.48 สำนักข่าวซินหัวไฟแนนเชียล-เอเชียรายงานว่า ผลการวิจัยจากบริษัท อนาไลซิส อินเตอร์เนชั่นแนล ซึ่งเป็นบริษัทวิจัยด้านเทคโนโลยีของจีนระบุว่า